


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh na schválenie Aktov Svetovej poštovej únie – 12. dodatkového protokolu k Ústave Svetovej poštovej únie, 5. dodatkového protokolu ku Generálnemu poriadku Svetovej poštovej únie,  2. dodatkového protokolu k Svetovému poštovému dohovoru a 2. dodatkového protokolu k Dohode o poštových platobných službách prijatých na 28. svetovom poštovom kongrese Svetovej poštovej únie (Spojené arabské emiráty, Dubaj, 8. - 19. 9. 2025)
LP/2026/455
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	6/0
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	MHSR
Ministerstvo hospodárstva Slovenskej republiky
	O
	k Doložke vybraných vplyvov
k Doložke vybraných vplyvov, k sekcii 2. Definovanie problému:
 
•	Odporúčame predkladateľovi v sekcii "2. Definovanie problému" doplniť informácie k problému, ktorý je dôvodom pre vypracovanie materiálu a je materiálom riešený.

Odôvodnenie: V poli pre "Definovanie problému" by mal byť uvedený problém, ktorý existuje a je práve prijímaným materiálom riešený. 
V aktuálnej verzii je opísané prijatie aktov SPÚ, pričom by bolo vhodné uviesť, prečo a za akým účelom boli prijaté, resp. akú problematiku majú riešiť.

	MOSR
Ministerstvo obrany Slovenskej republiky
	O
	Celému materiálu
„V dokumente „Doložka prednosti medzinárodnej zmluvy pred zákonmi“, ktorý sa nachádza v sprievodnej dokumentácii k legislatívnemu procesu LP/2026/455, absentuje samotný text doložky prednosti. Odporúčame tento nedostatok odstrániť a text doložky do dokumentu doplniť.

	MZVEZ SR
Ministerstvo zahraničných vecí a európskych záležitostí Slovenskej republiky
	O
	predkladacej správe
2. dodatkový protokol k Svetovému poštovému dohovoru - nie je uvedené, o aký druh zmluvy ide. Po posúdení gestorom, že na účel vykonávania tohto Dodatkového protokolu nie je potrebné prijať zákon, zmenu existujúceho zákona, príp. inej legislatívy, odporúčame doplniť na koniec odseku text: „Dodatkový protokol má charakter medzinárodnej zmluvy vládnej povahy v podľa čl. 4 ods.1 písm. b) Pravidiel. Protokol bude predložený na rokovanie vlády Slovenskej republiky a v podmienkach Slovenskej republiky bude vyhotovená listina o schválení.“

	MZVEZ SR
Ministerstvo zahraničných vecí a európskych záležitostí Slovenskej republiky
	O
	vlastnému materiálu a k sprievodnej dokumentácii
Obsah vlastného materiálu ako aj sprievodnej dokumentácie odporúčame dať do súladu s predkladanými Aktami Svetovej poštovej únie, ktoré boli prijaté na 28. svetovom poštovom kongrese Svetovej poštovej únie v Dubaji (8. - 19. 9. 2025). Dokumenty "Záverečný protokol Svetového poštového dohovoru" v slovenskej aj francúzskej verzii a "Záverečný protokol Dohody o poštových platobných službách" v slovenskej aj francúzskej verzii, ktoré sa nachádzajú vo vlastnom materiáli aj v sprievodnej dokumentácii, nie sú uvedené medzi schválenými dokumentami a neboli posúdené v zmysle Pravidiel pre uzatváranie medzinárodných zmlúv a zmluvnú prax schválených uznesením vlády Slovenskej republiky č. 743 zo dňa 21. 10. 2009.

	MZVEZ SR
Ministerstvo zahraničných vecí a európskych záležitostí Slovenskej republiky
	O
	Doložke prednosti medzinárodnej zmluvy pred zákonmi
Dokument „Doložka prednosti medzinárodnej zmluvy pred zákonmi“, ktorý sa nachádza v sprievodnej dokumentácii, je bez textu. Odporúčame dať predmetnú doložku do súladu s charakterom schvaľovaných Aktov Svetovej poštovej únie.

	MZVEZ SR
Ministerstvo zahraničných vecí a európskych záležitostí Slovenskej republiky
	O
	doložke vybraných vplyvov
V bode 1 spojenie „Spolupredkladateľ: Ministerstvo zahraničných vecí a európskych záležitostí Slovenskej republiky“ navrhujeme vyňať, keďže Ministerstvo zahraničných vecí a európskych záležitostí Slovenskej republiky v zmysle kompetencií podľa § 14 zákona č. 575/2001 Z. z. o organizácii činnosti vlády a organizácii ústrednej štátnej správy nemôže byť spolupredkladateľom predmetného materiálu; minister zahraničných vecí a európskych záležitostí návrh na uzavretie medzinárodnej zmluvy spolupodpisuje v súlade s čl. 19 Pravidiel pre uzatváranie medzinárodných zmlúv a zmluvnú prax z 21. 10. 2009 (ako je správne uvedené na obale materiálu).

	GPSR
Generálna prokuratúra Slovenskej republiky
	
	Odoslané bez pripomienok

	MFSR
Ministerstvo financií Slovenskej republiky
	
	Odoslané bez pripomienok

	MINCRS
Ministerstvo cestovného ruchu a športu Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MKSR
Ministerstvo kultúry Slovenskej republiky
	
	Odoslané bez pripomienok

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok

	MPSVRSR
Ministerstvo práce, sociálnych vecí a rodiny Slovenskej republiky
	
	Odoslané bez pripomienok

	MSSR
Ministerstvo spravodlivosti Slovenskej republiky
	
	Odoslané bez pripomienok

	MVSR
Ministerstvo vnútra Slovenskej republiky
	
	Odoslané bez pripomienok

	MZSR
Ministerstvo zdravotníctva Slovenskej republiky
	
	Odoslané bez pripomienok

	MŠVVaMSR
Ministerstvo školstva,výskumu,vývoja a mládeže Slovenskej republiky
	
	Odoslané bez pripomienok

	NBS
Národná banka Slovenska
	
	Odoslané bez pripomienok

	NBÚ
Národný bezpečnostný úrad
	
	Odoslané bez pripomienok

	PMÚSR
Protimonopolný úrad Slovenskej republiky
	
	Odoslané bez pripomienok

	UPVSR POaZE
Úrad podpredsedu vlády Slovenskej republiky pre Plán obnovy a znalostnú ekonomiku
	
	Odoslané bez pripomienok

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ÚVO
Úrad pre verejné obstarávanie
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

